Baxtiyor Abdullayev Toshkent davlat yuridik universiteti ixtisoslashtirilgan filiali direktori etib tayinlandi

Hukumat qarori bilan Baxtiyor Abdullayev Toshkent davlat yuridik universiteti ixtisoslashtirilgan filiali direktori etib tayinlandi. Bu haqda “Huquqiy axborot” kanali ma’lum qildi.

Filial Toshkent davlat yuridik universitetining tarkibiy bo‘linmasi — yuridik shaxs maqomiga ega oliy ta’lim muassasasi hisoblanadi.
Filial direktori mehnatga haq to‘lash, moddiy rag‘batlantirish, tibbiy va transport xizmati ko‘rsatish shart-sharoitlari bo‘yicha Adliya vaziri o‘rinbosariga, direktor o‘rinbosarlari esa Toshkent davlat yuridik universiteti prorektorlariga tenglashtiriladi.